stanford-oval/wikipedia huggingface dataset:
הקרמיקה של איזניק

שני אריחים משנת 1650
כלי קרמיקה מאיזניק, עיטורי עץ ברוש, המחצית השנייה של המאה ה-16
קרמיקה מאיזניק, מסביבות המאה ה-17
הקרמיקה של איזניק הוא מונח המציין סוג של עבודות קרמיקה ייחודיות בחומר הגלם ובעיטורים שלהם. מקורן של עבודות אלו בעיר איזניק, בטורקיה. מדובר באריחים, בפריטים למוסדות דת וגם כלים לשימוש יום- יומי. כנראה שייצור קרמיקה באיזניק החל כבר במאה ה-4 לפנה"ס, בהשפעת הידע שהגיע ממסופוטמיה, מצרים ואסיה. במשך תקופה ארוכה יצור הקרמיקה באיזניק נותר ברמה פשוטה, שהייתה מקובלת באזור, עד פריצת הדרך שחלה במאה ה-15. אז הפכה איזניק למקור של פריטי קרמיקה ברמה גבוהה במיוחד.
פריחה

למרות עברה ההסטורי המפואר, במאה ה-14 העיר ירדה במעמדה והייתה לעיר מחוז משנית בחשיבותה. השינוי בא עם הפריחה הגדולה של תעשיית הקרמיקה ופרסומה של העיר, בסוף המאה ה-15. אין הסבר מספק לעובדה ששיאים של איכות במוצרי קרמיקה הושגו דווקא באיזניק. אחת ההשערות היא שאומני קרמיקה מפרס הוגלו לשם באופן שרירותי על ידי השלטון העות'מאני. הם הביאו איתם ידע וטכניקות חדשות ויחודיות, וישמו אותם תוך שימוש בתשתיות שהיו קיימות כבר במקום. השינוי המשמעותי היה ויתור על החימר המסורתי האדמדם, אשר שימש לעיצוב גוף העבודה, והחלפתו בתערובת של 80% סיליקה (חול וקוורץ טחון), והשלמה על ידי חימר וזכוכית גולמית. התערובת הזו קיבלה בימינו את השם פריט (אנ') frit והיא הומצאה בפרס, במאה ה-12.התוצאה של שימוש  בתערובת זו היה גוף קשיח, בצבע לבן בוהק. התוצרים היו מצוינים באיכותם ומשכו את עינם של אנשי חצר הסולטן, מעריצי החרסינה סינית (אנ') . בהתאם לביקוש, באיזניק החלו ליצר קרמיקה בצבעי כחול- לבן, בעיטורים סיניים, כחיקוי לחרסינה הסינית. אריחים בצבעי כחול לבן שימשו לחיפוי המאוזולאום של אחד מבניו של באיזיט השני, אשר נקבר ב-1507.
מגמת החיקוי נזנחה בסוף מאה ה-15 ובמאה ה-16, ובאיזניק התפתחה תעשיית אריחים מצוירים אשר הגיעה לשיאים אומנותיים, אשר נשמרו כ־100שנה. כנראה שהציורים לעיטור האריחים צוירו על ידי ציירים בחצר הסולטןוהועברו לאיזניק להעתקה בטכניקת השבלונות. העיטורים כללו ציורים של צבעונים, ורדים, יקינטונים, ורימונים, במקביל לדוגמאות גאומטריות, מסורתיות. במאה ה-16, כתוצאה מהפריחה הכלכלית באימפריה, הסולטן סולימאן השני יזם הקמת מבנים מונומנטליים, אשר קירותיהם צופו באריחי איזניק. סולטן זה שיקם את מבנה כיפת הסלע והחליף את הפסיפסים הביזנטיים המתפוררים, מהמאה ה-7, באריחי איזניק, אשר הובאו לירושלים במאמצים לוגיסטיים גדולים.. גם באיסטנבול נעשה שימוש רחב באריחים אלה, בכמה אולמות בארמון טופקאפי, במסגד סולימאניה, במסגד הכחול, במסגד רוסטם פאשה (אנ') ועוד. בתקופה זו, בעקבות ההזמנות הנרחבות מחצר סולימאן ויורשיו, איזניק יצרה כמויות גדולות של אריחים ומעט מאד פריטים מסוגים אחרים.
בשל התפוצה הנרחבת של כלי איזניק, נעשו מספר טעויות בזיהוי, אשר תוקנו בעקבות מחקרים חדשים. בחפירות במילטוס ובקרן הזהב נמצאו כלי קרמיקה בכחול- לבן. החוקרים ראו בהם  מוצרי קרמיקה אשר יוצרו במקום הימצאם, אך לאחרונה הסתבר שאלה כלים שנוצרו באיזניק. טעות דומה נעשתה בכלים פוליכרומיים, שנקנו ברודוס, בין השנים 1865 ל-1878, עבור מוזיאון קלוני בפריס. הכלים נקראו "קרמיקת רודוס", עד זיהויים ככלים מתוצרת איזניק. לגבי כלי הקרמיקה שנמצאו בקרן הזהב, ראוי לציין שמדובר בקערות קטנות, המהוות כנראה חוליה מקשרת לעבודות מיוליקה.
שיטות יצור מסורתיות

בתקופת הזהר של קרמיקת איזניק, גוף המוצר היה עשוי מתערובת של 80-85% קוורץ טחון, וההשלמה נעשתה בחימר וסיליקה. אחרי כיור הכלי, היה שלב של יבוש, אשר ארך 10 ימים. בשלב זה הכלי היה בעל צבע אפור בהיר. כדי להעניק לו את הדמיון לחרסינה הסינית, הגוף צופה בגלזורה (slip) של חימר וקוורץ ואחרי יבוש נוסף של 10 ימים הכלי הועבר לשריפה בטמפרטורה של 930 מעלות צלזיוס. אחרי הקרור, הכלי עוטר בטכניקת השבלונה וצופה בגלזורה נוספת, עשויה תערובת של קוורץ, תחמוצות של מתכת וסודה. המוצר יובש באוויר והועבר שוב לשריפה של 12 שעות. ההרכב המדויק של הגלזורה נשמר בסוד לאורך השנים. בתקופה הראשונה העיטור היה בעל צבע יחיד, קובלט כחול. במחצית הראשונה של המאה ה-16 נוסף צבע טורקיז ושחור. זה האחרון שימש לציור קווים דקים ומדויקים. במחצית השנייה של המאה ה-16 נוסף צבע אדום -אלמוג ואחרון התווסף צבע ירוק אזמרגד שקוף למחצה. באיזניק בוצעה השריפה בטמפרטורה של 800–900 מעלות צלזיוס לעומת 1100–1200 מעלות צלזיוס בשריפה רגילה. שוני זה איפשר שימוש בפיגמנטים שאינם עמידים בטמפרטורה גבוהה. העיטורים צופו לאחר מכן בגלזורה נטולת צבע, עבה, שקופה חלקית, ואפילו היום היא עדיין נותנת תחושה של עומק ומונעת סינוור.
שקיעת איזניק

החל מראשית המאה ה-17 חלה התדרדרות במצב הכלכלי והפוליטי של האימפריה העות'מאנית, אשר גררה הפסקת ההזמנות מחצר הסולטן. כתוצאה מכך הייתה ירידה באיכות החומרים של קדרי איזניק. לפי מחקרים חדשים, לההתדרדרות היו גם גורמים נוספים: 1. שריפות קטלניות אשר פרצו ברובע הקדרים, 2. השפעה שלילית ומצטברת של שאיפת אבקת סיליקה ואדי בדיל 3. מלריה בקרבת אגם איזניק. את מקומה של איזניק תפסה קוטאחיה (אנ'), עם תוצרים שנועדו בעיקר למשקי הבית הפרטיים ואינם דומים ברמתם לאלה שנוצרו באיזניק.
התחדשות

בראש הניסיונות לפענח את סודות היצור ולחדש את המסורת המפוארת של קרמיקת איזניק עמד פאיק קירמילי, אמן, חוקר וסופר. בשנת 1965 הוא הקים סטודיו לקרמיקה באיזניק, בה יצר מוצרים על פי הידע שרכש בחקירותיו. כמו כן, העמיד דור של תלמידים, אשר בתורם המשיכו בעבודת ההתחדשות שלו. בהמשך נכנסה לתמונה גם ממשלת טורקיה, אשר הכריזה על שנת 1989 כ"שנת איזניק". התוצאה החשובה ביותר של הכרזה זו הייתה הקמת " מכון איזניק", אשר ממשיך את מלאכתו של קירימלי.
גלריה

קרמיקת איזניק
קרמיקת איזניק
אריח איזניק
אריח איזניק
ראו גם

איזניק
האימפריה העות'מאנית
הערות שוליים

↑  Ezgi Gokce, Iznik Ceramics: History and Present -Day, Athens Journal of Humanities & Arts 5, עמ' 225-242
1 2 3  צוות האתר, Guide-to-collecting-iznik-pottery, Antique Collecting Magazine, ‏ספטמבר 2015
1 2 3  דן ירדני, קרמיקה - תהילת איזניק, באתר מסע אחר
1 2  Nurhan Atasoy and Julian Raby, Yanni Petsopoulos (ע), Iznik: The Pottery of OttomanTurkey, London: Alexandria Press, 1989
1 2 3  Sitare Turan Bakir, History of Turkish Tiles & Ceramics, Les Arts Turcs, ‏פברואר 2021
1 2  Yulia Denisyuk, Not Just a Souvenir: The Untold Story of Turkey’s Iznik Tiles, Afar. com, ‏אפריל 2018
1 2  Sara Plumbly, İznik pottery collecting guide, בית המכירות כריסטי, ‏יוני 2020
↑  Arthur Lane, Ottoman ceramic of Iznik, Ars Orientalis 2, 1957, עמ' 268
↑  צוות האתר, World famous home of tiles - Kutahya, ‏נובמבר 2021
↑  Latife  Aktan Ozel, Faik Kirmili Is Still Teaching Us, Seramik Turkyie
↑  צוות האתר, Iznik Foundation Tiles, Iznik Foundation
| --- | --- |
בקרת זהויות :  NLI: 987007529255905171
תום מעיין

| --- | --- |

מעיין במדי בני הרצליה
 לידה:  5 ביולי 1993 (בן 31) מונטריאול, קנדה
 עמדה:  רכז
 גובה:  1.87 מטר
 מספר:  11
 מכללה:  אוניברסיטת סיטון הול
 קבוצות כשחקן
 2013–2015   2014   2014–2015   2015–2018   2018–2019   2019   2019–2020   2020–2021   2021–2022   2022-:  הפועל ירושלים    בני הרצליה   מכבי אשדוד באר טוביה   מכבי חיפה   מכבי קריית מוצקין   הפועל באר שבע   הפועל גלבוע גליל   גלבוע מעיינות ברוש
תום מעיין (נולד ב-5 ביולי 1993) הוא כדורסלן ישראלי המשחק בעמדת הרכז בקבוצת הפועל גלבוע מעיינות ברוש מהליגה הארצית בכדורסל.
ביוגרפיה

תום מעיין נולד במונטריאול, קנדה.
בשנת 2010, זכה עם קבוצת הנוער של הגליל העליון באליפות המדינה, לאחר ניצחון על מכבי תל אביב במשחק הגמר, והוביל את "מקיף עמק החולה" לזכייה באליפות ליגת העל לתיכונים. באותה השנה ייצג את ישראל באולימפיאדת הנוער בסינגפור, בכדורסל 3x3, ואף זכה במקום הראשון בעולם בתחרות ה-skills challenge.
בגיל 18 הצטרף לאקדמיית CBA בספרד. כעבור חמישה חודשים קרע רצועה צולבת בברך. למרות הפציעה, זכה מעיין לשיקום ומלגה מלאה מאוניברסיטת סיטון הול.
בדצמבר 2013, דרש צבא הגנה לישראל ממעיין להתייצב בארץ, והוא חזר, וחתם בהפועל ירושלים, איתה זכה באליפות הראשונה בתולדות המועדון.
בעונות 2015/16-18 שיחק מעיין בבני הרצליה.
בעונת 2018/19 חתם במכבי אשדוד באר טוביה. במהלך העונה הצטרף למכבי חיפה מהליגה הלאומית, איתה זכה באליפות והעפיל לליגת העל.
ב-16 ביולי 2019 חתם לשנתיים במכבי קריית מוצקין.
ב-17 באוגוסט 2020 חתם לעונה בהפועל באר שבע.
ב-9 בספטמבר 2021 חתם בהפועל גלבוע גליל.
ב-18 באוגוסט 2022 חתם בהפועל גלבוע מעיינות ברוש מהליגה הארצית.
בנבחרות הלאומיות

מעיין ייצג את ישראל באולימפיאדת הנוער בסינגפור במסגרת משחק כדורסל 3x3. הנבחרת הגיעה למקום השישי. הוא השתתף באליפות אירופה דרג ב' שהתקיימה בוורנה בשנת 2011.
ב-2013 היה חלק מנבחרת העתודה של ישראל באליפות אירופה באסטוניה. הוא קלע 10.1 למשחק, לקח 3.1 ריבאונדים, מסר 5.6 אסיסטים והיה לסגן מלך האסיסטים בטורניר. הנבחרת נשארה בדרג א' בתום הטורניר.
הערות שוליים

↑  אפרת עמורבן, תום מעיין חתם בהפועל ירושלים ל-5 עונות, באתר ynet, 18 בדצמבר 2013
↑  כפיר חודרה, ‏תום מעיין חתם במכבי חיפה עד תום העונה, באתר ONE‏, 5 במרץ 2019
↑  עמרי מנהיים, ‏תום מעיין חתם לשנתיים בקרית מוצקין, באתר ערוץ הספורט, 16 ביולי 2019
↑  כפיר אדר, ‏חוזר לליגת העל: תום מעיין חתם לעונה בהפועל ב"ש, באתר ONE‏, 17 באוגוסט 2020
↑  אור שקדי, ‏‏קיילב ווסון חתם בהפועל גלבוע/גליל: "מתאים מאוד לסגנון שלנו", באתר ספורט1, 9 בספטמבר 2021
↑  תומר גבעתי, מפתיע: תום מעיין עובר לליגה הארצית, באתר ישראל היום, 18 באוגוסט 2022
↑  שי לוי ולי נוף,
 אליפות אירופה דרג ב': הנוער פתח עם ניצחון, באתר one‏, 22 ביולי 2011
↑  דובי פיק, ‏החלום ייקטע: תום מעיין יחזור לארץ ב-2014?, באתר ONE‏, 20 בנובמבר 2013
↑  שי לוי, ‏הכוכב מהקולג' כבר נזרק לכלא הצבאי, וצה"ל עדיין לא מרפה, באתר ערוץ הספורט, 25 בנובמבר 2013
↑  נבחרת העתודה נשארה בדרג א' של אירופה, באתר וואלה, 17 ביולי 2013
І (כתב קירילי)

ערך זה עוסק באות אִי באוקראינית ובלארוסית, בהן היא מייצגת את צליל החיריק. אם התכוונתם לאות אִי ברוסית, מקדונית, סרבית ובולגרית, בהן היא מייצגת את צליל החיריק, ראו .
ערך זה עוסק באות באלפבית הקירילי. אם התכוונתם לאות באלפבית הלטיני, ראו .
| І і |
| --- | --- | --- | --- | --- | --- | --- | --- | --- |

האלפבית הקירילי
| А | Б | В | Г | Д | Е | Ж | З |  |
| И | Й | К | Л | М | Н | О | П |  |
| Р | С | Т | У | Ф | Х | Ц | Ч |  |
| Ш | Щ | Ъ | Ы | Ь | Э | Ю | Я |  |
אותיות סלאביות נוספות
| А́ | А̀ | А̄ | Ӓ | Ґ | Ђ | Ѓ | Е́ |  |
| Ѐ | Е̄ | Ё | Є | З́ | Ѕ | І | Ї |  |
| И́ | Ѝ | Ӣ | Ј | Љ | Њ | О́ | О̀ |  |
| Ō | С́ | Ћ | Ќ | У́ | Ӯ | Ў | Џ |  |
אותיות שאינן סלאביות
| Ӑ | А̊ | А̃ | Ӓ̄ | Ӕ | Ә | Ә́ | Ә̃ |  |
| Ӛ | В̌ | Ғ | Г̑ | Г̣ | Г̌ | Ҕ | Ӻ |  |
| Ғ̌ | Ӷ | Д̣ | Д̆ | Ӗ | Е̃ | Ё̄ | Є̈ |  |
| Ӂ | Җ | Ӝ | Ҙ | Ӟ | З̌ | З̱ | З̣ |  |
| Ԑ | Ԑ̈ | Ӡ | И̃ | Ҋ | Ӥ | Қ | Ӄ |  |
| Ҡ | Ҟ | Ҝ | К̣ | Ԛ | Ӆ | Ԯ | Ԓ |  |
| Ӎ | Ӊ | Ң | Ԩ | Ӈ | Ҥ | О̆ | О̂ |  |
| О̃ | Ӧ | Ӧ̄ | Ө | Ө̄ | Ө́ | Ө̆ | Ӫ |  |
| Ҩ | Ԥ | Р̌ | Ҏ | Ҫ | С̣ | С̱ | Т̌ |  |
| Т̣ | Ҭ | У̃ | Ӱ | Ӱ́ | Ӳ | Ү | Ү́ |  |
| Ұ | Х̣ | Х̱ | Х̮ | Х̑ | Ҳ | Ӽ | Ӿ |  |
| Һ | Һ̈ | Ԧ | Ҵ | Ҷ | Ӵ | Ӌ | Ҹ |  |
| Ҽ | Ҿ | Ы̆ | Ы̄ | Ӹ | Ҍ | Э̆ | Э̄ |  |
| Э̇ | Ӭ | Ӭ́ | Ӭ̄ | Ю̆ | Ю̈ | Ю̈́ | Ю̄ |  |
| Я̆ | Я̄ | Я̈ | Ԝ | Ӏ |  |  |  |  |
אותיות ארכאיות
| Ꙁ | Ꙃ | Ꙅ | Ꙇ | Ꙉ | Ҁ | Ѻ | Ѹ |  |
| Ꙋ | Ѡ | Ѽ | Ꙍ | Ѿ | Ꙏ | Ѣ | Ꙑ |  |
| Ꙓ | Ꙕ | Ꙗ | Ѥ | Ѧ | Ꙙ | Ѫ | Ꙛ |  |
| Ѩ | Ꙝ | Ѭ | Ѯ | Ѱ | Ѳ | Ѵ | Ѷ |  |
| Ԙ | Ꙟ | Ꙡ | Ꙣ | Ꙥ | Ꙧ | Ꙩ | Ꙫ |  |
| Ꙭ | ꙮ | Ꚙ | Ꚛ | Ԁ | Ԕ | Ԗ | Ԡ |  |
| Ԣ | Ҧ | Ꚋ | Ꚁ | Ꚅ | Ꚍ | Ꚕ | Ꚏ |  |
| Ꚗ | Ꚃ | Ԃ | Ԅ | Ԉ | Ԋ | Ԍ | Ԏ |  |
| Ԇ | Ꚑ | Ꚉ | Ꚇ | Ꚓ | Ԟ | Ԫ | Ԭ |  |
| Г̧ | Г̄ |  |  |  |  |  |  |  |
מקלדת עם אותיות קיריליות, בגלל הדמיון הרב שבין האות 'І' לספרה '1', הושמטה לעיתים הספרה 1 מן המקלדת והשתמשו באות І במקום.
אִי היא אות באלפבית הקירילי שמקורה באות היוונית יוטא וצורתה כשל יוטא גדולה וכשל האות הלטינית I בשתי צורותיה. באלפבית הקירילי המוקדם ערכה המספרי היה 10 ומכאן שמה ביוניקוד: אִי עשרונית (ברוסית: И десятеричное; תעתיק: אִי דֶסְיַאטֶרִיצְ'נוֹיֶה). האות מייצגת את הצליל /i/ (צליל החיריק), כמו האות I באנגלית, האות יוטא ביוונית או האות И ברוסית (בעוד באוקראינית האות И מייצגת את הצליל /ɪ/, כמעין חיריק עמוק).
שימוש

| שפה | הערות |
| --- | --- |
בלארוסית, קזחית, חקסית, קומי, רוסינית, אוקראינית: כיום בשימוש ומייצגת תנועה קדמית, סגורה, בלתי-מעוגלת.
מקדונית: האות הזו או האות Й שימשה מחברים מקדונים לייצוג עיצור חיכי, מקורב עד הכנסת האות Ј.
רוסית: האות שימשה ברוסית עד שנת 1918. היא הושמטה מהאלפבית הרוסי כאשר נכנסה לתוקף רפורמה משמעותית באלפבית, יחד עם האותיות Ѳ, Ѵ ו-Ѣ, והוחלפה ב-И.
בולגרית: בשימוש עד 1878.
אוסטית: בשימוש עד 1923.
שימוש > חוקים לשימוש ברוסית (לפני 1918)

האות שימשה לפני כל התנועות ולפני חצי התנועה й. למעט בסוף מורפמה במילה מורכבת, שם נעשה שימוש ב-и. כך שהמילה англійскій (אנגלית) השתמשה בצורה і, אבל пяти + акровый = пятиакровый (חמישה דונם) השתמשה בצורה и.
האות и שימשה כאות האחרונה במילה ולפני עיצורים למעט ב-міръ עבור "עולם, יקום, קהילה מקומית, נחלת הכלל, חברה, הדיוטות" ומילים הנגזרות ממנה (אבל: миръ "שלום").
בכמה מילים שנגזרו מיוונית, השימוש נגזר אטימולוגית על סמך האם יוטא או אטא היו ביוונית המקורית: Іисусъ "ישו", מהמילה היוונית Ιησούς, נכתב עכשיו Иисус; גם Іванъ מ-Ἰωάννης, כתוב כעת Иван. עם זאת, מאז אמצע המאה ה-18 מילים שאולות הגיעו לאיותים על פי הכלל הראשי: Іоаннъ אבל Никита ,Иван (במקום Нікита), Филиппъ (במקום Філіппъ).
כפי שמתברר, האיות של שתי הגרסאות של мир היה הבחנה מלאכותית להפרדה בין שתי הגדרות שונות של מה שהיה במקור אותה מילה (בדומה באנגלית "to" לעומת "too").
שימוש > שימוש בשפות אחרות

האות משמשת כיום בבלארוסית, חקסית, קומי, קזחית, רוסינית ואוקראינית. זוהי האות העשירית בבלארוסית, השתים-עשרה באוקראינית וברוסינית, השלושים ושמונה בקזחית והאחת-עשרה בקומי.
אופסילון

ערך זה עוסק באות באלפבית היווני. אם התכוונתם לחלקיק פיזיקלי, ראו .
| Υ υ אופסילון |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
אוּפְּסִילוֹן (אות גדולה:  \Upsilon , אות קטנה:  \upsilon ) היא האות העשרים  באלפבית היווני. בספרות יווניות היא שקולה למספר 400.
מקורה של האות באות הפיניקית / שמית וו. ביוונית מודרנית נקראת "אִיפְּסִילוֹן" (ύψιλον).
הגיית האות

ביוונית קלאסית השתמשו באות לייצוג תנועה קדמית, סגורה, מעוגלת. צליל זה הוא כחיריק אך בשפתיים מעוגלות. מסומן Ü בגרמנית וטורקית. IPA:‏ y
ביוונית מודרנית האות מייצגת את התנועה תנועה קדמית, סגורה, בלתי-מעוגלת. IPA:‏ i
ביוונית מודרנית הצירוף ου נהגה כשורוק. הצירוף αυ נהגה כ'אַף' או 'אַב', והצירוף ευ נהגה כ'אֶף' או 'אֶב'.
השתלשלות האות

ארבע אותיות שונות באלפבית הלטיני התפתחו מאות זו: V, Y, U, ו-W (בשלב מאוחר יותר).
באלפבית הקירילי התפתחה ממנה האות У ("אוּ").
תעתיק האות

כיום מקובל להעתיק אופסילון לעברית כתנועת חיריק מלא.
שימושים נוספים של האות  \Upsilon

בפיזיקת חלקיקים האות היוונית  \Upsilon  מייצגת את חלקיק המזון מסוג אופסילון.
באסטרונומיה אופסילון קטנה מציינת את הכוכב ה20 בבהירותו במערכת כוכבים.
אופסילון (אנ') הוא דגם של מותג הרכב האיטלקי לנצ'יה.
מתיחת פנים

ערך זה עוסק בטיפול כירורגי ליצירת מראה צעיר. אם התכוונתם לשידרוג מכוניות, ראו .
הזדקנות הפנים
מתיחת פנים, מוכר גם בשם "הרמת פנים", הוא טיפול כירורגי למטרות אסתטיקה אשר מטרתו היא הצערת מראה הפנים והעלמת נזקי הזמן כגון: קמטים ועור נפול. מתיחת פנים מתבצעת על ידי מנתח פלסטי, אשר מבצע חתך ברקמת העור על קו התפר שבין האוזניים, השיער והמצח. המנתח מבצע הרמה של רקמת השריר שנפלה עם השנים ולאחר מכן מסלק הכירורג את עודפי העור המיותרים שנוצרים בעקבות הצניחה ותופר בחזרה את הרקמה.
מתיחת פנים בשילוב עם טיפולים נוספים

כיום, בשל הנטייה לבצע טיפול משולב הכולל בתוכו כמה פרוצדורות רפואיות שונות במסגרת אותו הניתוח, מבצעים לא אחת כמה טיפולים נוספים במקביל למתיחת הפנים - הרמת עפעפיים, הרמת גבות, שאיבת שומן, העלמת שקיות מתחת לעיניים, מילוי שפתיים, העלמת צלקות וטיפול בבעיות פיגמנטציה. את הטיפולים הללו עורכים מנתחים פלסטיים אשר מחויבים לעבור הכשרה ככירורגים, אך לא מוטלת עליהם חובה לעבור הכשרה מיוחדת כמנתחים פלסטיים.
סיבוכים אפשריים של מתיחת פנים

ככל התערבות רפואית, קיימות מספר סכנות בריאותיות בעקבות הליך זה:
הניתוח נערך בהרדמה מלאה, עם כל הסכנות הכרוכות בה.
הרמת שרירי הפנים עלולה להביא במקרים מסוימים לפגיעה בעצבי הבעה.
תהליך ההחלמה אינו ארוך אך יכולים להיווצר סיבוכים הכרוכים בהזדהמות החתך, החלמה לא יפה של הצלקת ותוצאה סופית במראה לא טבעי.
ראו גם

ניתוח פלסטי
לקריאה נוספת

חיים קפלן, טלי רוזין, המדריך הישראלי לניתוחים פלסטיים, זמורה-ביתן, 2003
הערות שוליים

↑  אברי רווה, לא למבוגרים בלבד: מתיחת פנים - המיתוס ושברו, באתר ynet, 9 באפריל 2023
↑  ד"ר אופיר שיין, מתיחת צוואר ופנים: כל מה שצריך לדעת על ההליך, באתר BEOK, ‏2019
↑  ניר אייל, ‏אל תישארו במתח: 10 השאלות הנפוצות לקראת מתיחת פנים, באתר מעריב אונליין, 23 באוגוסט 2023
↑  ישראל עוברת מתיחת פנים: עליה בביקוש לניתוחים פלסטיים לקראת פסח, באתר אייס, 29 במרץ 2023
↑  מתיחת פנים בגיאורגיה או השתלת שיער בטורקיה? גלו את הצד הפחות זוהר של טרנד הניתוחים בחו"ל, באתר חדשות 13, 16 ביולי 2023
| --- | --- |
בקרת זהויות :  NLI: 987007539430305171  BnF: cb123216933 (data)  GND: 4223737-3  LCCN: sh92006037
כרמן קאס

| --- | --- |

כרמן קאס, 2007
 לידה:  14 בספטמבר 1978 (בת 46) טאלין, ברה"מ 
 מדינה:  אסטוניה, ברית המועצות 
 השכלה:  מכון לי סטרסברג לתיאטרון ולקולנוע  Paide Primary School  Estonian Business School 
 תקופת הפעילות:  מ-1997 
 מפלגה:  Res Publica Party, מפלגת המולדת 
 בן או בת זוג:  Eric Lobron 
 
כרמן קאס (Carmen Kass; נולדה ב-14 בספטמבר 1978) היא דוגמנית אסטונית.
שנותיה הראשונות

קאס נולדה בטאלין, אסטוניה וגדלה בכפר Mäo, ליד Paide, בירת מחוז יארבה. קאס, אחותה ואחיה גדלו רק בידי אמם, Koidu Põder.
כיוון שעסקה בדוגמנות, היא לא סיימה את בית הספר התיכון ולא קיבלה תעודת בגרות.
קריירה > דוגמנות

קאס עברה לפריז בהיותה בת שמונה עשרה ובמהרה זכתה לחשיפה כשהופיעה על גבי השערים של ווג הצרפתי והאמריקני, Elle האוסטרלי, אימג' הבריטי, מאדאם פיגארו ונומרו הצרפתי.
אנה וינטור הייתה הראשונה שנתנה הזדמנות לקאס וב-1999, היא דגמנה על המסלול עבור המעצבים Shiatzy Chen, מארק ג'ייקובס, Michael Kors, קלווין קליין, ראלף לורן, דונה קארן ודולצ'ה וגבאנה, והופיעה בפרסומות של מותגים כמו קלווין קליין, שאנל, גוצ'י, דונה קארן, Dsquared2, ורסצ'ה, ג'יבנשי, פנדי, מקס מארה, ולנטינו, ראלף לורן, ואפילו ג'נרל מוטורס. היא גם דגמנה לפרסומת הג'ינס של גאפ והייתה הפרזנטורית של רבלון, Sephora, ושל בושם כריסטיאן דיור J'adore.
ב-2007 לבדה, קאס הופיעה בעשרה קמפיינים עם מעצבים ידועים לקולקציות האביב/חורף. נכון ל-2007, היא הדוגמנית והפרזנטורית של מקס פקטור.
כעת היא הפנים של מותג האופנה הספרדי Hoss Intropia לסתיו/חורף 2010.
קאס הוכתרה בידי ווג כ"דוגמנית השנה" בטקס פרסי האופנה של VH1/Vogue 2000.
כשדיגמנה בניו יורק, היא למדה בבית הספר של לי שטרסברג.
היא צעדה בתצוגת האופנה של ויקטוריה'ס סיקרט בשנים 1999, 2000 ,2002, 2003 ו-2008.
קריירה > פעילויות אחרות

ב-2004 שיחקה קאס את התפקיד הנשי הראשי בסרט הרצח-המסתורין האסטוני "Täna öösel me ei maga" (בתרגום מילולי "אנחנו לא נלך לישון הלילה"; הסרט הופץ ברחבי העולם תחת השם "Set Point"). באותה שנה קיבלה תפקיד קטן בסרט הדרמה האמריקאי "לכוון ולהרוג", לצדה של מיני אנדן.
בפברואר 2004, היא הצטרפה למפלגת Res Publica Party השלטת.
קאס רצה לפרלמנט האירופי אחרי שארץ הולדתה הצטרפה לאיחוד האירופי במאי 2004.
היא זכתה ב-2,315 קולות מהבוחרים האסטוניים, אבל לא נבחרה לפרלמנט האירופי.
קאס משחקת שחמט ונבחרה לנשיאת ליגת השחמט הלאומית האסטונית ב-2004.
היא ניהלה קמפיין כדי שטאלין תארח את אולימפיאדת השחמט 2008 אולם העיר דרזדן, שבגרמניה נבחרה במקומה.
בבעלותה חלק מסוכנות הדוגמנות Baltic Models, בה היא מדגמנת.
ב-2008 קאס הקימה את חברת SMS loan company הנקראת Credit Market באסטוניה. באפריל 2009, התקשורת האסטונית פרסמה מאמר המציין שהחברה נקלעה לקשיים כלכליים ולא שילמה מיסים באסטוניה.
חייה האישיים

אחותה הבכורה, ויקטוריה דה לונה, נשואה לזמר ג'ואל דדה לונה.
הזוג נפרד ב-2004 אחרי ששניהם הואשמו והורשעו בסחר בסמים.
אחיה הבכור של קאס עוסק בנדל"ן.
קאס יצאה עם המסעדן ריק עקיבה שאותו פגשה ב-1998, הם יצאו עד 2004.
מאז שלהי 2004, היא בקשר רומנטי עם אריק לובורן, אלוף שחמט גרמני.
הערות שוליים

↑  "Eesti ime: Carmen Kass" Eesti Päevaleht. 2000-11-03.
↑  "Carmen Kass biography".
↑  "Dior sai Carmen Kassi näo" Ideaalkosmeetika.
↑  "Meet Max Factor's Model"
↑  "Max Factor'i modell on Carmen Kass!"
↑  Tiina Laanem (2000-10-24). "Kuri eesti tüdruk Carmen Kass" Eesti Päevaleht.
↑  Margit Kilumets (2004-06-03). "Kui vana on Kassi hing?" Eesti Naine.
↑  Michelson, Tarmo (January 14, 2003). "Carmen Kass teenis ühe õhtuga kolm miljonit krooni"
Õhtuleht.
↑  Tael, Triin (November 19, 2008). "Heidi Klum ja Carmen Kass särasid Victoria's Secreti pesušõul" Õhtuleht.
↑  Jaanus Kulli (2004-02-11). ""Täna öösel me ei maga" esilinastub juba märtsis" SL Õhtuleht.
↑  "Carmen Kass astus Res Publicasse" Eesti Päevaleht. 2004-02-27.
↑  "Carmen Kass kandideerib europarlamenti" Postimees. 2004-03-05.
↑  "Euroopa Parlamendi valimiste tulemused Eestis" Postimees. 2004-03-05.
↑  "Chess Classic 2004: Carmen in Mainz" chessbase.com
↑  Andres Vaher (2004-05-24). "Carmen Kass malepresidendi ametist: "Aga miks ka mitte?"". SL Õhtuleht.
↑  Kerli Nõu (2006-03-01). "Modelliagentuurid toodavad Carmen Kassile tasemel järglasi". Äripäev.
↑  Kadri Ratt (2009-04-18). "Carmen Kassi ja tema äripartneri sms-laenufirma makseraskustes". Eesti Päevaleht
↑  Joel De Luna saab jälle isaks? SL Õhtuleht - February 19, 2008
↑  Joel De Luna pääses vanglast välja Tartu Postimees - December 1, 2006
↑  Kassi-pere varjatud äri Eesti Ekspress - April 29, 2004
↑  Carmen & Ricky Eesti Ekspress - September 9, 2004
↑  Kassi aasta 2004 Eesti Ekspress - December 23, 2004
| --- | --- |
בקרת זהויות :  VIAF: 6973149544613800490009   WorldCat (עם VIAF): 6973149544613800490009
פרשת כרמלה בוחבוט

פרשת כרמלה בוחבוט התרחשה בישראל ב-1994, ובמסגרתה אשה מוכה בשם כרמלה בוחבוט הרגה את בעלה, שהתעלל בה קשות במשך כל 24 שנות נישואיהם. היא הואשמה בהריגה ונדונה לשבע שנות מאסר, שהופחתו על ידי בית המשפט העליון לשלוש שנות מאסר.
הפרשה עוררה תשומת לב ציבורית רבה, בשל מעשה ההריגה יוצא הדופן מצד אשה מוכה כמו גם בשל גזר הדין המקל שהוטל עליה לאחריו בעקבות נסיבות חייה הקשות.
האירוע

כרמלה (ילידת 1954) נישאה ליהודה בוחבוט בשנת 1970, ונולדו להם שלושה בנים.
למן תחילת נישואיהם נקט כלפיה בעלה משטר של טרור, הפחדה והשפלה שנלוו אליו אלימות פיזית  ואלימות מילולית קשות. הוא הכה אותה בידיו ובחפצים שונים, מהם חדים. כמו כן הוא תבע ממנה ציות מוחלט לכל רצונותיו, ואסר עליה באיומי מוות לקבל טיפול רפואי בפגיעות הגופניות שגרם לה.
בנובמבר 1993 שלושה חודשים לפני מקרה הריגתו הכה בוחבוט את כרמלה בראשה עד שנזקקה לטיפול רפואי, והיא טענה באוזני הצוות הרפואי כי היא פגעה בעצמה.
ב-18 בפברואר 1994 תקף בוחבוט את כרמלה ושבר על גופה חפצים שונים, והיא נמלטה מפניו אל חדרו של בנם שהיה חייל באותה העת. בחדרו של הבן היה באותה עת נשקו האישי מהצבא, רובה מסוג גלילון, וכרמלה נטלה את הרובה ודרכה אותו, אולי במחשבה לשים קץ לחייה, ולמשמע צליל הדריכה התקרב בוחבוט אל פתח החדר, ואז באותו רגע כרמלה כיוונה לעברו את הרובה וירתה בו באש אוטומטית את כל 31 הכדורים שהיו במחסנית בתוך הרובה, ומתוך 31 הכדורים שהיו במחסנית, 24 מתוכם פגעו בבוחבוט והוא מת במקום.
ההליכים המשפטיים

לאחר שהרגה את בעלה נעצרה בוחבוט. פרקליטות מחוז הצפון החליטה להאשים אותה בהריגה ולא ברצח, משום שלדעת אנשיה לא התקיימו באותו מקרה דרישות החוק לשם הרשעה ברצח. בכל תקופת המשפט היא הייתה מאושפזת בבית חולים פסיכיאטרי עם תסמיני דיכאון.
ב-12 בספטמבר 1994 הורשעה בוחבוט על ידי בית המשפט המחוזי בנצרת בהריגה על פי הודאתה. הרכב השופטים גזר עליה עונש של שבע שנות מאסר.
ראו גם

עבירות המתה בישראל
לקריאה נוספת

ע"פ 6353/94 כרמלה בוחבוט נ' מדינת ישראל, פ"ד מט(3) 647
ת"פ (נצ') 29/94 מדינת ישראל נ' בוחבוט, פ"מ תשנ"ה (1) 272
דפנה ברק-ארז, תקדימיוֹת - נשים קובעות תקדים במשפט הישראלי, כנרת, זמורה, דביר, 2024, הפרק "כרמלה בוחבוט, שורדת אלימות", עמ' 157–160.
הערות שוליים

↑  כך נכתב בדו"ח פסיכיאטרי שנכתב אודותיה לאחר מעשה.
↑  יורם רבין, יונתן לבני, התסמונת הפוסט טראומטית כטענת הגנה במשפט הפלילי, אוניברסיטת חיפה
↑  עומק,, מסמך מדיניות בנושא: "סייג הגנה עצמית עבור קורבנות אלימות במשפחה", סייג הגנה עצמית עבור קורבנות אלימות במשפחה ינואר 2017
חוסה אנריקה סאנצ'ס

חוסה אנריקה סאנצ'ס דיאס (בספרדית: José Enrique Sánchez Díaz; נולד ב-23 בינואר 1986) הוא כדורגלן עבר ספרדי ששיחק בעמדת המגן השמאלי ובעמדת המגן הימני.
קריירת מועדונים > תחילת הקריירה בספרד

סאנצ'ס התחיל את דרכו בלבאנטה. בגיל 19 (שנת 2005) הוחתם על ידי הקבוצה היריבה, ולנסיה, שהשאילה אותו לסלטה ויגו לעונה שלמה ובשנת 2006 עבר לויאריאל.
קריירת מועדונים > ניוקאסל יונייטד

ב-6 באוגוסט 2007 עבר לניוקאסל יונייטד תמורת 6.3 מיליון ליש"ט [משוער], בחוזה לחמש שנים ושיחק בקבוצה עד 2011.